ДЕКЛАРАЦИЯ

от

Участниците на проведеният на 3 и 4 декември 2016год. пчеларски форум в гр. Русе

След двудневно обсъждане за решението на проблеми спъващи развитието и просперитета на сектор пчеларство, излязохме с обща декларация.

Описали сме осем от многото проблеми, които ни засягат директно и без тяхното решение така важният отрасъл е обречен на сигурен отказ на пчелари да се занимават с досегашната си дейност, а именно пчеларство, което несъмнено ще доведе до огромен спад на реколтата на земеделски култури.

**Настояваме** настоящата декларация да бъде разгледана и в най-кратък срок да бъде изпълнена.

1.Постоянен контрол и санкциониране на нарушители при третиране на земеделски култури с препарати за растителна защита и при мероприятия за дезинсекция и дератизация.

2.Създаване на акредитирана лаборатория към БАБХ в България, която да установява отравяния и да прави регулярни изследвания, свързани със здравния статус,смъртността на пчелните колонии и да се публикуват данните.

3.Да има дежурен екип за установяване на отравяния при пчелните колонии през почивни и празнични дни.

4. При етикетиране на наподобяващи пчелния мед продукти в търговската мрежа върху етикета изрично да бъде изписано „Имитиращ продукт“ с подходящ размер на шрифта и на видно място.

5.Ежегодно актуализиране на методиката при определяне на размера на финансовите стойности на пчелен кошер (кошер,развита пчелна колония, рамки, восъчна пита, мед, прашец) при кражба и унищожаване, както и криминализирането на кражба на пчелен кошер.

6.Въвеждане на защитни мита при внос на пчелен мед и имитиращи пчелни продукти от трети страни. Контрол върху опаковането и предлагането им на вътрешния и външния пазар като български.

7.Повишаване на контрола и санкциите при пръскане в защитени зони и защитени територии.

8. Заплащане за опрашителната дейност на пчелите на брой пчелна колония.

На проведения форум присъстваха 170 човека в това число и представители на национални и общински пчеларски организации.

гр. Русе 4.12.2016год. Николай Куменов – Председател на:

 Федерация на българските пчелари